CELEX: 31983D0603
Language: el
Date: 1983-11-29 00:00:00
Title: 83/603/ΕΟΚ: Απόφαση της Επιτροπής της 29ης Νοεμβρίου 1983 για την έγκριση τροποποίησης του προγράμματος σχετικά με τον τομέα των σπόρων για σπορά στο Land της Κάτω Σαξονίας σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31983D0603

83/603/ΕΟΚ: Απόφαση της Επιτροπής της 29ης Νοεμβρίου 1983 για την έγκριση τροποποίησης του προγράμματος σχετικά με τον τομέα των σπόρων για σπορά στο Land της Κάτω Σαξονίας σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 09/12/1983 σ. 0057 - 0057

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Νοεμβρίου 1983  για την έγκριση τροποποίησης του προγράμματος σχετικά με τον τομέα των σπόρων για σπορά στο Land της Κάτω Σαξονίας σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (83/603/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 17 Μαρτίου 1983, μια τροποποίηση του προγράμματος που έχει εγκριθεί με την απόφαση της Επιτροπής της 29ης Μαρτίου 1982 (3) και που αφορά τον τομέα των σπόρων προς σπορά του Land της Κάτω Σαξονίας·  ότι σκοπός αυτής της τροποποίησης είναι η ανανέωση του προγράμματος και η παράτασή του μέχρι το 1985· ότι η τροποποίηση αυτή ανταποκρίνεται στους στόχους και πληροί τους όρους του κανονισμού (ΕΟΚ) αριθ. 355/77·  ότι παραμένει εκκρεμές το ερώτημα υπό ποιες συνθήκες θα συνεχιστεί η κοινή δράση που θεσπίστηκε με τον κανονισμό (ΕΟΚ) αριθ. 355/77 μετά τη λήξη της προθεσμίας που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιορισθεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με τον τομέα των σπόρων προς σπορά του Land της Κάτω Σαξονίας, που ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 17 Μαρτίου 1983, σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 29 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.  (3) ΕΕ αριθ. L 106 της 21. 4. 1982, σ. 25.